Gelsomina Verde
Gelsomina Verde (1982 – 21 'e nuvembre 'e 2004) fuje na vittima nnucente d''a Camorra, torturata e morta accisa durante 'a Faida 'e Scampìa a Napule 'o 21 'e nuvembre 'e 2004, a l'età 'e 22 anne.

Gelsomina faticava dint''a na frabbeca 'e pelle e nun era cullegata a l'attività mafiosa. S''a pigliajeno 'e membre d''o Clan Di Lauro, pecché jevano truvanno n'antico fidanzato suojo, uno d''o Clan Scissionista, Gennaro Notturno. Gelsomina e Gennaro se lassajeno nu cuofeno 'e mise apprimma 'e l'assassinio.

L'autopsia fatta a Gelsomina lassaje a capì c''a sparajeno tre palle ncuollo aropp'a nu cuofeno d'ore 'e tortura e sofferenze. L'assassine pò pigliajeno 'o cuorpo e l'appicciajeno dint''a na macchina, pe' nun lassà traccie.

'A morte 'e na guagliona nnucente facette scattà nu scandalo e facette scetà l'autorità annanz''a 'uerra a Scampìa.

'A famiglia 'e Gelsomina Verde facette parte dint''e prucesse criminale ca fernettero 'o 4 'abbrile 'e 2006. Chistu prucesso fernette mannanno ngalera Ugo De Lucia, n'assassino d''o clan Di Lauro. N'atu sbirro d''o clan Di Lauro, Pietro Esposito decidette 'e parlà c''a Justizia e dichiaraje contro 'o clan abbuscann'accussì sett'anne 'e galera e quatto mise pe' partecipà a l'assassinio. 

'O 13 'e dicembre 'e 2008, Cosimo Di Lauro, fuje mannato ngalera p'avé cumannato 'o mmicirio 'e Gelsomina Verde.

L'11 'e marzo 'e 2010, Di Lauro mperzona, pure si nun ammetteva avé cumannat''a morte d''a guagliona, pavaje 'a famiglia 'e Gelsomina Verde na quantità 'e trecentomila Euro. Aropp'avé pavato sta quantità, la famiglia d''a guagliona rinunciaje a ffà parte civile cuntraria a Di Lauro.

Int'a dicembre 'e 2010, Cosimo Di Lauro è stato assolto 'a l'accusa d'avé cumannato l'assassinio.

Int'a 2013, pe' bbia 'e n'atu pentito, se scummigliaje ca 'o killer Ugo de Lucia se pigliasse 10.000 ô mese pe' se stà zitto e nun fà assapé 'a chi veneva 'o cumanno 'e mmicirio e chi erano 'e cumpagne.

Nutarelle 

Viulenza
Vittime d''a camorra